
Nr. 6.527 din 17 decembrie 2025
REFERAT DE APROBARE

la proiectul de hotărâre pentru aprobarea Procedurii privind stabilirea criteriilor de încadrare a clădirilor și/sau terenurilor neîngrijite situate în intravilanul comunei Vulcana-Băi, în vederea aplicării prevederilor art. 489 alin. (5) – (8) din 

Legea nr. 227/2015 privind Codul Fiscal, cu modificările și completările ulterioare
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea Procedurii privind stabilirea criteriilor de încadrare a clădirilor și/sau terenurilor neîngrijite situate în intravilanul comunei Vulcana-Băi, în vederea aplicării prevederilor art. 489 alin. (5) – (8) din Legea nr. 227/2015 privind Codul Fiscal, cu modificările și completările ulterioare.
Sediul materiei privind această capacitate a Consiliului Local îl reprezintă:
a d) art. 1 alin. (2), art. 3, art. 6-13, art. 75, art. 84, art. 85, art. 87, art. 95 alin.(2), art.96, art. 98, art. 104 alin.(1) lit. k) art. 105 alin.(1), art. 106, art. 110 art. 129 alin. (1), alin. (2) lit. b) coroborat cu alin. (4) lit. c), art.197, art.198, art. 199, art. 200, art. 240 și art. 243, lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

e) art. 5 alin. (1) lit. a) și alin. (2), art. 16 alin. (2), art. 20 alin. (1) lit. b), art. 27 și art. 761 alin. (2) și (3) din Legea nr. 273/2006 privind finanțele publice locale, cu modificările și completările ulterioare;
f) art. 1, art. 2 alin. (1) lit. h), precum și pe cele ale titlului IX, în special art. 489 alin. (1) și alin. (5) - (8) din Legea nr. 227/2015 privind Codul fiscal, cu modificările și completările ulterioare;
g) art. 9 lit. a) – c) și art. 14 din Ordonanța Guvernului nr. 21/2002 privind gospodărirea localităților urbane și rurale, aprobată prin Legea nr. 515/2002, cu modificările și completările ulterioare;

h) Hotărârii Guvernului nr. 777/2016 privind structura, organizarea și funcționarea Registrului electronic național al nomenclaturilor stradale;
             i) titlul IX CAPITOLUL X punctul 167 și punctul 168 din Normele metodologice de aplicare a Legii nr. 227/2015 privind Codul fiscal aprobate prin Hotărârea Guvernului nr. 1/2016, cu modificările și completările ulterioare;

j) Hotărârii Consiliului Local nr. 78/1995 privind aprobarea Nomenclaturii stradale la nivelul comunei Vulcana-Băi;
k) Hotărârii Consiliului Local nr. 48 din 28 septembrie 2020 privind aprobarea Regulamentului cuprinzând măsurile metodologice, organizatorice, termenele și circulația proiectelor de hotărâre cu caracter normativ care se supun adoptării  Consiliului local al Comunei VULCANA-BĂI;

l) Hotărârii Consiliului Local nr. 11 din 22 februarie 2022 privind aprobarea Regulamentului de organizare și funcționare a Consiliului Local al Comunei Vulcana-Băi;

            m)  Hotărârii Consiliului Local nr. 72 din 27 noiembrie 2025 privind alegerea președintelui și a potențialului președinte de ședință pentru durata ședințelor din luna decembrie 2025;

n) Dispoziției primarului comunei nr. 393 din 17 decembrie 2025 privind convocarea Consiliului Local, în ședință ordinară, pe luna decembrie 2025;            
Potrivit prevederilor art. 489 alin. (5)-(8) din Legea nr. 227/2015 privind Codul fiscal, cu modificările și completările ulterioare, ale art. 168 din H.G. nr. 1/2016 pentru aprobarea Normelor Metodologice de aplicare a Legii nr. 227/2015 privind Codul fiscal, cu modificările și completările ulterioare, consiliul local poate majora impozitul pe clădiri cu până la 500% pentru clădirile neîngrijite, situate în intravilan, identificate conform criteriilor de încadrare în categoria clădirilor neîngrijite stabilite prin hotărâre a consiliului local.
Întrucât aspectul clădirilor și al terenurilor din intravilanul comunei Vulcana-Băi aduce o contribuție majoră la aspectul urbanistic, ca parte componentă a unui peisaj optim, caracterizat de  un raport echilibrat între construcții, spațiul verde existent și căile de circulație, se impune elaborarea unor măsuri pentru protejarea, conservarea și menținerea funcționalității acestora precum și pentru combaterea acțiunii factorilor poluanți. 
Având în vedere că unele clădiri din comună se află într-o stare avansată de degradare, precum și existența unor suprafețe de teren neîntreținute, cu depozitări de deșeuri, sunt necesare luarea unor măsuri care să conducă la determinarea proprietarilor clădirilor și terenurilor neîngrijite de a executa lucrări de reabilitare și igienizare a acestora. Se dorește responsabilizarea proprietarilor și determinarea lor în a-și trata cu respect vecinii, pentru că, în fapt o clădire degradată sau un teren neîngrijit, afectează negativ imaginea zonei din care face parte, diminuând inclusiv valoarea terenurilor învecinate. Prin reabilitarea și igienizarea imobilelor neîngrijite, populația comunei va beneficia de un mediu mai prietenos, de investiții noi în zona în care locuiesc și nu în ultimul rând de mai multă siguranță în zonă.
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului administrare fiscală și control comercial din aparatul de specialitate al primarului comunei în vederea analizării şi întocmirii raportului de specialitate şi  Comisiei de specialitate A și B, pentru întocmirea rapoartelor de avizare. 
Față de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind aprobarea Procedurii privind stabilirea criteriilor de încadrare a clădirilor și/sau terenurilor neîngrijite situate în intravilanul comunei Vulcana-Băi, în vederea aplicării prevederilor art. 489 alin. (5) – (8) din Legea nr. 227/2015 privind Codul Fiscal, cu modificările și completările ulterioare, proiect care dovedește capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

